Εκλογές στις Βρετανικές Παρθένους Νήσους

**Οι εκλογές στις Βρετανικές Παρθένους Νήσους** διεξάγονται για την ανάδειξη των μελών της Συνέλευσης (House of Assembly of the British Virgin Islands), πρώην ονομασία: Νομοθετικό Συμβούλιο). Με βάση το Σύνταγμα, θα πρέπει να γίνονται κάθε 4 χρόνια (γενικές εκλογές). Σε περίπτωση παραίτησης ή θανάτου ενός μέλους, διεξάγονται επαναληπτικές εκλογές για την πλήρωση της έδρας. Από το 1950 οπότε αποκαταστάθηκε η δημοκρατία, έχουν γίνει συνολικά 15 γενικές εκλογές και 3 επαναληπτικές εκλογές.

Το νομοθετικό σώμα είναι ένα μόνο και απαρτίζεται από 15 μέλη, εκ των οποίων τα 13 εκλέγονται από το λαό για τετραετή θητεία και άλλα 2 είναι *εξ οφίτσιο*: ο Γενικός Εισαγγελέας και ο Πρόεδρος της Βουλής (Speaker of the House).  Από τα 13 εκλεγμένα μέλη, τα 9 εκλέγονται στις έδρες των εκλογικών τους περιφερειών σε επίπεδο εδάφους (Territorial district seats) και άλλα 4 εκλέγονται σε ευρύτερο επίπεδο εδάφους (Territory-wide "at-large").

Από το 1999 επικρατεί ο δικομματισμός, καθώς δύο είναι τα κυρίαρχα πολιτικά κόμματα. Οι εκλογές του 1999 ήταν οι πρώτες στην ιστορία κατά τις οποίες δεν εξελέγη ούτε ένας ανεξάρτητος υποψήφιος. Έκτοτε μόλις ένας ανεξάρτητος υποψήφιος, ο Έλβιν Κρίστοφερ εξελέγη το 2003.

Αναφορικά με τη διαδικασία των εκλογών, αυτή βασίζεται στο σύστημα του Ουεστμίνστερ. Τα κόμματα ορίζουν τους υποψηφίους τους κατά την ημέρα ορισμού και εν συνεχεία διεξάγεται η εκλογική αναμέτρηση λίγες εβδομάδες αργότερα. Η κυβέρνηση σχηματίζεται από τον ηγέτη που κατέχει την πλειοψηφία στο κοινοβούλιο.

## Πρόσφατες εκλογές (2023)

Στις βουλευτικές εκλογές, που διεξήχθησαν στις 24 Απριλίου 2023, το Προοδευτικό Κίνημα των Παρθένων Νήσων κέρδισε το 34,2% των ψήφων (3 από τις 13 εκλεγμένες έδρες), το Κόμμα των Παρθένων Νήσων το 31,9% (6) και το Εθνικό Δημοκρατικό Κόμμα το 26,1% (3). (Με δύο ex-officio μέλη, το σύνολο είναι 15 έδρες.) Στις 25 Απριλίου ο Νατάλιο Γουίτλι ορκίστηκε και πάλι πρωθυπουργός. Στις 28 Απριλίου κατανεμήθηκαν τα χαρτοφυλάκια του υπουργικού συμβουλίου, με τον Γουίτλι να διατηρεί τα οικονομικά.

## Προηγούμενες εκλογές
### Πριν το 1967
#### Γενικές εκλογές 1950 - 1963
Μέχρι το 1967 οι εκλογές διεξάγονταν χωρίς τη συμμετοχή κομμάτων. Ελάχιστες αναφορές σώζονται για τις εκλογές αυτές και τον τρόπο διεξαγωγής τους. Πιστεύεται γενικά ότι η ψηφοφορία γινόταν με ανάταση του χεριού και όχι με κάλπη.

Το 1950 εξελέγησαν 4 βουλευτές στο Νομοθετικό Συμβούλιο. Τρία χρόνια μετά, ο αριθμός των βουλευτών αυξήθηκε σε 6.

### Γενικές εκλογές 1967 ως σήμερα
Το 1967 εισήχθη η κυβέρνηση με τη λειτουργία υπουργικού συμβουλίου και οι υποψήφιοι άρχισαν να οργανώνονται σε πολιτικά κόμματα. Οι πρώτες γενικές εκλογές του 1967 διεξήχθησαν με βάση το Σύνταγμα που εγκρίθηκε την ίδια περίοδο.  Τα αποτελέσματα των γενικών εκλογών από το 1967 ως σήμερα παρατίθενται συνοπτικά στον παρακάτω πίνακα:

### 2011
Στις εκλογές που διεξήχθησαν στις 7 Νοεμβρίου 2011, το αντιπολιτευόμενο Εθνικό Δημοκρατικό Κόμμα του Ορλάντο Σμιθ κέρδισε νίκη με 9 έδρες επί του Κόμματος των Παρθένων Νήσων (VIP), του Πρωθυπουργού Ραλφ Ο' Νιλ, που έμεινε στις 4 έδρες επί συνόλου 13 που αποφασίστηκαν στην ψηφοφορία.

### Επαναληπτικές εκλογές
Τρεις γνωστές επαναληπτικές εκλογές έχουν διεξαχθεί ως σήμερα στα νησιά. Οι πρώτες τέτοιες εκλογές έγιναν το 1977 μετά το θάνατο του Όστιν Χένλεϊ και οι δεύτερες το 1995, όταν πέθανε ο Λαβίτι Στάουτ. Το 2005 απεβίωσε εν ενεργεία ο Πολ Ουότλεϊ και έγιναν για τρίτη φορά επαναληπτικές εκλογές.

### Εκλογές 2007
  Εθνοσυνέλευση,  20 Αυγούστου 2007  
|-
!style="background-color:#E9E9E9" align="left" width=450|Κόμματα
!style="background-color:#E9E9E9" align=right|Ψήφοι *
!style="background-color:#E9E9E9" align=right|%
!style="background-color:#E9E9E9" align=right|Έδρες
|-
|align=left|Κόμμα των Παρθένων Νήσων
|align="right" |18.052
|align="right" |45,2%
|align="right" |10 
|-
|align=left|Εθνικό Δημοκρατικό Κόμμα
|align="right" |15.836
|align="right" |39,6%
|align="right" |2
|-
|align=left|Ανεξάρτητοι
|align="right" |6.063
|align="right" |15,2%
|align="right" |1 
|-
|align=left|Πρόεδρος Βουλής και Γενικός Εισαγγελέας
|align="right" |
|align="right" |
|align="right" |2
|-
|align=left style="background-color:#E9E9E9"|Σύνολο (συμμετοχή 62,3%)
|width="75" align="right" style="background-color:#E9E9E9"|**39.951**
|width="30" align="right" style="background-color:#E9E9E9"|**100%**
|width="30" align="right" style="background-color:#E9E9E9"|**15**
|-
|align=left colspan=4|* Κάθε ψηφοφόρος έχει 4 ψήφους: 1 ψήφο νομού και 4 εδαφικές "ελεύθερες" ψήφους
|-
|align=left colspan=4|Πηγή: BVI Platinum News 
|}

### 2015
Στις προηγούμενες εκλογές, που διεξήχθησαν στις 8 Ιουνίου 2015, το Εθνικό Δημοκρατικό Κόμμα κέρδισε σαρωτική νίκη με 11 έδρες έναντι μόνο 2 για το Κόμμα των Παρθένων Νήσων της αντιπολίτευσης.

### 2019

## Παραπομπές


## Πηγές
* Εκλογικά αποτελέσματα 1950-2011